Avustamiset laatuvaatimukset - Hyvä tietää | Viking Line Varaa matka
Avustamisen laatuvaatimukset Aikaero
Viking Linen myynti-, terminaali- ja laivahenkilöstöä koulutetaan kohtaamaan, palvelemaan ja avustamaan liikkumis- ja toimimisesteisiä henkilöitä* parhaalla mahdollisella tavalla.
Terminaali ja pääsy laivaan
Terminaaleissa on kohtauspaikka, johon avustusta tarvitsevia matkustajia pyydetään saapumaan 60 minuuttia ennen laivan lähtöä. Paikalla on kutsupainike tai puhelin, jonka avulla voi ottaa yhteyden henkilökuntaan.
Viking Line pyrkii järjestämään jokaiseen terminaaliin vähintään yhden lähtöselvityspisteen, jossa liikkumis- ja toimimisesteiset matkustajat voivat asioida. Lähtöselvitystiski on varustettu kansainvälisellä ISA-pyörätuolitunnuksella.
Henkilökunta avustaa liikkumis- tai toimimisesteisen henkilön matkatavaroineen tarvittaessa kohtaamispaikalta aluksen tuloaulaan. Avuntarpeesta tulee ilmoittaa viimeistään 48 tuntia ennen matkan alkua.
Jos liikkumis- tai toimimisesteisellä henkilöllä on mukanaan saattaja, tämä avustaa matkustajaa satamassa sekä alukseen nousussa.
Mikäli matkan aikana liikkumisen apuväline vaurioituu tai katoaa, pyrkii henkilökunta korvaamaan sen tilapäisesti sopivalla apuvälineellä.
Hyteistä on mahdollista kutsua apua.
Henkilöstö huomioi liikkumis- ja toimimisesteisten matkustajien tarpeet ja voi tarvittaessa avustaa rajallisissa määrin.
Liikkumis- tai toimimisesteistä matkustajaa avustetaan tarvittaessa laivasta poistumisessa. Avuntarpeesta tulee ilmoittaa viimeistään 48 tuntia ennen matkan alkua.
Laivalla on kohtaamispaikka, josta maihinnousun avustaminen alkaa. Lisätietoja kohtaamispaikasta saa aluksen informaatiopisteestä.
* Liikkumis- ja toimimisesteisellä henkilöillä tarkoitetaan henkilöitä, joiden liikkumiskyky on tilapäisesti tai pysyvästi heikentynyt ja joilla on vaikeuksia käyttää julkista liikennettä. Heikentynyt liikkumis- tai toimimiskyky voi johtua aistien, motoriikan tai suuntavaiston heikentymisestä, iästä, näkö- tai kuulovammasta tai muusta vammasta